ወጣቶች ጥያቄያቸውን በሰከነ መንገድ ማቅረብ እንዳለባቸው አስተያየት ሰጪዎች  አስገነዘቡ
የሀገሪቱ ወጣቶች ጥያቄያቸውን በሰከነ መንገድ በማቅረብ ከመንግስት ጎን በመቆም መስራት እንዳለበቸው ዋልታ ያነጋገራቸው የአዲስ አበባ ከተማ ወጣቶች  አስገነዘቡ ፡፡ወጣቶቹ በተለይም እንደ ሀገር መሻሻል ያለባቸውን አንኳር ጉዳዮች ለመቅረፍ መንግስት በሰለጠነና ሰላማዊ በሆነ መንገድ የስልጣን ሽግግር መደረጉ እንዳስደሰታቸው ገልጸዋል  ፡፡ድርጅቱ በወሰደው እርምጃ አስተዳደራዊ ለውጦችን በማድረግ የህብረተሰቡን ጥያቄ መመለስ እንደሚገባም አመልክተዋል ፡፡ወጣቶች ሲያነሱ ለነበረው ጥያቄ ምላሽ እንዲያገኝ መንግስት ትኩረት ሰጥቶ መስራት እንዳለበትም ጠይቀዋል፡፡የኢህአዴግ ሊቀመንበር የነበሩት አቶ ኃይለማርያም ደሳለኝ የስልጣን መልቀቂያ ያቀረቡትን ጥያቄ በመቀበል  በምትካቸው ዶክተር አብይ አህመድን በሊቀመንበርነት መምረጡ እንዳስደሰታቸውም ገልጸዋል  ፡፡